מיכאל היגר

הרב ד"ר מיכאל הִיגֶר (בתעתיק ארכאי: היגער; באנגלית: Michael Higger;‏ 6 בינואר 1898, רוגובה, מחוז וילקומיר, פלך קובנה, האימפריה הרוסית (ליטא) – ה' בכסלו תשי"ג/ 22 בנובמבר 1952, ניו יורק) היה חוקר הספרות התלמודית. היגר רכש השכלה תורנית בישיבת טלז, ובישיבת קובנה בליטא, ובשנת 1915 היגר עם משפחתו לארצות הברית. בשנת 1922 השיג תואר ראשון באוניברסיטת ניו יורק, ובשנת 1926 קיבל תואר דוקטור מאוניברסיטת קולומביה. במקביל, הוא למד בבית המדרש לרבנים באמריקה, ובשנת 1926 הוסמך לרבנות. הוא הקדיש את חייו למחקר, כתיבה והוראה, ולא היה נשוי. הוא היה מרצה בבית המדרש לרבנים, והתגורר סמוך אליו. הוא נפטר בה' בכסלו תשי"ג, ונקבר בבית קברות יהודי ברובע קווינס, ניו יורק. פרסם מהדורות מדעיות של המסכתות הקטנות, מהדורה של "מעשה יהודית", אך בעיקר ליקט ואסף את הברייתות. הוא הוציא אותם לאור בסדרת ספרים בשם "אוצר הברייתות", ב-10 כרכים, וזוהי תרומתו העיקרית למחקר הספרות התלמודית. כמו כן, פרסם היגר מהדורה של החיבור פרקי דרבי אליעזר מתוך חומר שנמסר לו מעזבונו של חיים מאיר הורוויץ. מהדורה זו התפרסמה בהמשכים בכתב העת חורב כרכים ח-י. היא כוללת חילופי נוסח מכתבי יד אחדים, אך כולם קרובים יחסית לכתב היד שבגוף המהדורה. בכתב היד שעומד ביסוד מהדורה זו נפל שיבוש משמעותי בפרקים ל"ה-ל"ו שנבע מסדר שגוי של דפי כתב היד שממנו הועתק. מהדורת פדר"א של פרויקט השו"ת מבוססת על מהדורת היגר. חיבורים שכתב ספרי התנאים בתקופת הגאונים, דרהובה, תרצ"ח הלכות ואגדות, ניו יורק, תרצ"ג אגדות המשנה, ניו יורק וירושלים, תרצ"ז-תרצ"ח אגדות התנאים, ניו יורק, תרפ"ט אוצר הברייתות (עשרה כרכים), ניו יורק, תרצ"ח - תש"ח הברייתות במדרש שמואל ומדרש משלי, תלפיות ה, ניו יורק: ישיבה יוניברסיטי, תשי"ב, עמ' 669 Intention In Talmudic Law, New York, 1927 The Jewish Utopia, New York, 1932 מהדורות מדעיות שההדיר מסכתות קטנות, ניו יורק: תר"ץ מסכת שמחות, ניו יורק: תרצ"א מסכת דרך ארץ, ניו יורק: תרצ"ה מסכת כלה, כלה רבתי, ניו יורק: תרצ"ו מסכת סופרים, ניו יורק: תרצ"ז מסכתות זעירות, ניו יורק: תרפ"ט-תרצ"ה רשימת הפרסומים של מיכאל היגר, בקטלוג הספרייה הלאומית רשימת המאמרים של מיכאל היגר באתר רמב"י משה אונגרפלד, בעל "אוצר הברייתות" - לדמותו של הרב ד"ר מיכאל היגר, הצופה, 20 במרץ 1953 חיים זלמן דימיטרובסקי, ד"ר מיכאל היגר ז"ל, (בתוך חידושי הרשב"א למס' מגילה), באתר אוצר החכמה ‏ביוגרפיה של מיכאל היגר, עמ' 141, באתר גוגל ספרים בתוך: Pamela Susan Nadell, ‏Conservative Judaism in America: A Biographical Dictionary and Sourcebook, באתר גוגל ספרים (באנגלית) מיכאל היגר, באתר "אנו – מוזיאון העם היהודי" (באנגלית) מיכאל היגר, באתר "Find a Grave" (באנגלית) מיכאל היגר (1898-1952), דף שער בספרייה הלאומית מיכאל היגער, מסכת סופרים, באתר היברובוקס הלכות ואגדות, באתר היברובוקס שבע מסכתות קטנות, ניו-יורק, תר"ץ, באתר היברובוקס מיכאל היגר ערך את פרקי דרבי אליעזר וכתב עליו מבוא, הערות והישווה נוסחאותיו: פרקי דרבי אליעזר (חלק ראשון), הופיע בתוך כתב-עת "חורב", ניו-יורק, אלול תש"ד / 1944, באתר היברובוקס פרקי דרבי אליעזר (המשך), פרקים י - כה, הופיע בתוך כתב-עת "חורב", ניו-יורק, ניסן תש"ו / 1946, עמ' 94 - 166, באתר היברובוקס פרקי דרבי אליעזר (המשך), מפרק כו עד סופו, הופיע בתוך כתב-עת "חורב", ניו-יורק, אלול תש"ח / 1948, עמ' 185 - 294, באתר היברובוקס מיכאל היגר ערך את ברייתא דמסכת נדה וכתב עליו מבוא והערות על, פרק נידה, הופיע בתוך כתב-עת "עלים", בעריכת דוד פרנקל, וינה, אוסטריה, אדר א' ה'תרצ"ח / 1938, באתר היברובוקס מאמר על שלושה, מדרשים קטנים, הופיע בתוך כתב-עת "עלים", בעריכת דוד פרנקל, וינה, אוסטריה, אדר א' ה'תרצ"ו / 1936, באתר היברובוקס הקפות בישראל, הופיע בתוך כתב-עת "היהודי", בעריכת חיים קרלינסקי, ניו-נירק, אדר תרצ"ו / 1936, באתר היברובוקס (בתחתית הדף) פירוש ר' משה אבו מוסא על הי"ג מדות של ר' ישמעאל, הופיע בתוך ספר היובל לכבוד לוי גינצבורג, למלאת לו שבעים שנה (עורכים: שאול ליברמן, שניאור זלמן צייטלין, שלום שפיגל, אלכסנדר מארכס, יו"ר), חלק עברי, נוירק: האקדמיה האמריקנית למדעי היהדות, תש"ו, עמ' צ"ג - קכ"ז, באתר היברובוקס ליקט וערך את, הברייתות במדרש רבה, יצא-לאור בתוך כתב העת "חורב", ניו-יורק, תשי"א-1951, באתר היברובוקס ע"פ הכיתוב על מצבתו אביו, דוד, הגיע לנמל בבולטימור ב-1914, כנראה כדי להשיג מגורים ופרנסה למען משפחתו, טרם בואם. שאר המשפחה התכוונו להצטרף אליו שם, אך עקב פרוץ מלחמת העולם הראשונה, מיכאל, אמו (גיטל, שנקראה בארצות הברית 'גרטרוד') ואחיו נסעו מליטא מזרחה, והפליגו מנמל בקובה (יפן), דרך האוקיינוס השקט ועגנו בנמל בסיאטל, מדינת וושינגטון. לאחר מכן, המשפחה התיישבה בדטרויט, ושם הוריו קבורים. [כל זה- ע"פ מסמכי ההגירה של המשפחה, ומידע ממפקד האוכלוסין של ארצות הברית]